stanford-oval/wikipedia huggingface dataset:
BeOS
Projekteja BeOSin henkiin herättämiseksi

Monet ihmiset rakastivat BeOSia, ja BeOSin käyttäjäkunta pettyi, kun Be-yhtiö epäonnistui taloudellisesti, eikä käyttöjärjestelmän kehittäminen ollut enää mahdollista. Vuodesta 2002 lähtien on aloitettu useita, itsenäisiä projekteja BeOS-käyttöjärjestelmän henkiin herättämiseksi eri tavoin. Tavoitteina on lopulta jatkaa siitä, mihin Be, Inc. jäi. Kaikki projektit ovat avoimen lähdekoodin projekteja (samoin kuin Linux, BSD ja GNU ovat avoimen lähdekoodin versioita UNIX-järjestelmästä), koska BeOS-käyttäjät eivät halua enää "menettää" käyttöjärjestelmäänsä.
BeOSin modulaarisuudesta johtuen järjestelmän pystyy luomaan pala palalta uudelleen, sijoittamalla uusia moduuleita toimivaan BeOS-järjestelmään yhteensopivuuden testaamiseksi. Lopulta kaikki alkuperäisen järjestelmän "palvelimet" tulee korvatuksi vapaalla koodilla.
Haiku-projektin päämääränä on luoda sekä lähdekoodi- että binääritasolla BeOS R5:n kanssa yhteensopiva klooni. Haiku on MIT-lisenssin alaisuudessa julkaistu.
Seuraavat projektit eivät vaikuta enää olevan aktiivisesti käynnissä:
Blue Eyed OS-projektin tavoitteena on luoda BeOS-yhteensopiva rajapinta ja ikkunointijärjestelmä Linuxin päälle.
Cosmoen idea on samanlainen kuin Blue Eyed OS:n, mutta toteutustapa eri.
Lisäksi verkosta löytyy alkuperäinen BeOS Personal Edition 5.0 ja siitä johdettuja variantteja.
BeOS Personal Edition 5.0 on alkuperäinen, vapaaseen levitykseen annettu versio.
BeOS MAX Edition on kokoelma ajureita ja apuohjelmia niputettuna samaan pakettiin tavallisen PE:n kanssa.
BeOS Developer Edition on samantyylinen kuin MAX Edition, mutta sisältää vähemmän ylimääräisiä ohjelmia, ja vakiona sovelluskehitystyökalut.
Projekteja BeOSin jatkamiseksi

ZETA oli kaupallinen käyttöjärjestelmä, joka perustui BeOS R5.1:n lähdekoodiin. Sitä kehitti alun perin saksalainen YellowTAB-yhtiö ja levitti myöhemmin Magnussoft. YellowTAB sai käyttäjäyhteisöltä kritiikkiä siitä, ettei se suostunut kertomaan, onko sillä laillista oikeutta lähdekoodin hyödyntämiseen. Access, joka osti BeOSin lähdekoodien oikeudet omaavan PalmSourcen, on myöhemmin sanonut, ettei YellowTABilla ollut oikeutta levittää muunnettua versiota BeOSista. Tämän johdosta Magnussoft lakkautti käyttöjärjestelmän myymisen.
Nimen ääntäminen

Englanniksi BeOS tulee ääntää kuten "bee oh es", tai suomalaisittain kirjoitettuna "bii ou es". Monet suomalaiset käyttäjät ääntävät sen yksinkertaisesti "beos", jossa eo voidaan lausua diftongina, vaikkei se suomen kielessä esiinnykään. Ei ole myöskään väärin lausua sanaa kahtena tavuna, "be'os".
Aiheesta muualla

Wikimedia Commonsissa on kuvia tai muita tiedostoja aiheesta .
IsComputerOn (Arkistoitu – Internet Archive) on yksi parhaista uutissivustoista BeOSin kehityksen ympäriltä.
BeBits on laajin verkosta löytyvä varasto BeOS-ohjelmia.
BeOS kannettaville tietokoneille (Arkistoitu – Internet Archive)
BeOS News All things BeOS related (english)
Matthias Müller (suunnistaja)

| Mitalit | Mitalit | Mitalit |  |
| --- | --- | --- | --- |
|  Matthias Müller |  Matthias Müller |  Matthias Müller |  |
Maa:   Sveitsi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Trondheim 2010 | sprintti |  |
|  Pronssia | Trondheim 2010 | viesti |  |
|  Pronssia | Savoie 2011 | sprintti |  |
|  Pronssia | Lausanne 2012 | sprintti |  |
| EM-kilpailut  | EM-kilpailut  | EM-kilpailut  |  |
|  Kultaa | Primorsko 2010 | viesti |  |
|  Kultaa | Falun/Mora 2012 | viesti |  |
Matthias Müller (s. 12. syyskuuta 1982) on sveitsiläinen suunnistaja ja maailmanmestari.
Århusin MM-kilpailuissa 2006 Müller sijoittui sprintissä viidenneksi. Seuraavana vuonna avoimissa Pohjoismaiden mestaruuskilpailuissa hän voitti viestikultaa ja pronssia sprintistä. Miskolcin MM-kilpailuissa 2009 hän sijoittui neljänneksi keskimatkalla. Primorskossa 2010 hän voitti viestin Euroopan-mestaruuden yhdessä Fabian Hertnerin ja Matthias Merzin kanssa. Myöhemmin samana vuonna Trondheimissä hän voitti sprintin maailmanmestaruuden sekä viestin MM-pronssia. Savoien MM-kilpailuissa 2011 hän voitti sprintistä pronssia.
Matthias Manasi

Matthias Manasi (s. 26. joulukuuta 1969 Berliini) on saksalainen kapellimestari ja pianisti. Hän valmistui pianonsoiton opintojen jälkeen Musikhochschule Karlsruhesta vuonna 1995 ja orkesterinjohdon opintojen jälkeen Musikhochschule Stuttgartista 1996. Hänen opettajiaan olivat pianonsoitossa Andrzej Ratusiński ja Carmen Piazzini sekä orkesterinjohdossa Thomas Ungar. Mestarikursseja Manasi suoritti Georg Tintnerin, Gianluigi Gelmettin, Karl Österreicherin, Jorma Panulan ja Kurt Masurin johdolla.
Manasi aloitti ammattimaisen uransa kapellimestarina vuonna 1995 johtamalla Un ballo in mascheran esityksen Sleesian oopperassa. Tätä esitystä seurasivat La bohèmen, Don Giovannin ja Taikahuilun esitykset. Manasin ohjelmistoon kapellimestarina on kuulunut myös sinfonisia teoksia, ja kapellimestarin töiden ohella Manasi on esiintynyt pianistina.
Mesoskooppinen fysiikka

Mesoskooppinen fysiikka on tiiviin aineen fysiikan aliosa-alue, joka tarkastelee mikroskooppisen atomimaailman ja makroskooppisen arkimaailman välissä (mesos=välissä kreikan kielellä) olevia ilmiöitä. Tyypillisesti tarkastellaan kuinka kvanttimekaaniset atomitason ilmiöt muuttuvat klassisiksi rakenteen koon kasvaessa. Tavallisesti mesoskooppisessa fysiikassa suurin osa atomeista aikaansaa tarkastelluille hiukkasille klassisen keskeiskentän, jossa ilmiöt saattavat silti olla kvanttimekaanisia - esimerkkinä elektronien aaltoluonteesta johtuvat interferenssi-ilmiöt.
Esimerkki mesoskooppisesta ilmiöstä on Youngin kaksoisrakokoe, jossa kaksoisraon tuottavia atomeja voidaan hyvin kuvata klassisena potentiaalina, kun taas sen läpi menevä hiukkanen (valon fotoni, elektroni tai jokin muu hiukkanen) käyttäytyy kvanttimekaanisesti.
Tyypillisesti mesoskooppisen ja makroskooppisen fysiikan rajapintaa kuvaavat erilaiset pituusskaalat. Kun rakenteen pituus on suurempi kuin kyseinen pituusskaala, kvanttimekaaniset ilmiöt häviävät ja systeemiä voidaan kuvailla täysin klassisesti. Esimerkiksi sähkönjohteissa olennainen pituusskaala on vaihekoherenssipituus  \ell _{\phi }, joka riippuu lämpötilasta. Huoneenlämpötilassa  \ell _{\phi } on tyypillisesti vain joitain nanometrejä, mutta 1 kelvinin lämpötilassa se voi olla useita mikrometrejä. Tämän vuoksi mesoskooppisia ilmiöitä tutkitaan usein nanofysiikan rakenteissa ja/tai matalissa lämpötiloissa.
Bruno Sammartino

| Bruno Sammartino |
| --- | --- |

Henkilötiedot
Syntynyt: 6. lokakuuta 1935 Pizzoferrato, Italia
Kuollut: 18. huhtikuuta 2018 (82 vuotta) Pittsburgh, Pennsylvania
Kansalaisuus:   Yhdysvaltalainen
Ammatti:  Showpainija
Puoliso:  Carol
Lapset:  David, Darryl ja Danny
Muut tiedot
Lempinimet:  "The Italian Superman"   (Italialainen supermies)
Aiheesta muualla
Kotisivu
Bruno Sammartino ja Mario Trevi.
Bruno Leopoldo Francesco Sammartino (6. lokakuuta 1935 Pizzoferrato, Italia – 18. huhtikuuta 2018) oli yhdysvaltalainen showpainija. Hän oli etniseltä taustaltaan amerikanitalialainen. Sammartino oli World Wide Wrestling Federationin mestari yhteensä yli 11 vuotta ja oli yksi suosituimmista painijoista 1960- ja 1970-luvuilla. Hänen uransa kesti lähes 30 vuotta, sillä hänen ensimmäinen ottelunsa oli vuonna 1959 ja jäähyväisottelunsa vuonna 1987.
Myös Brunon poika David on tullut tunnetuksi showpainijana.
Aiheesta muualla

Kuvia tai muita tiedostoja aiheesta Bruno Sammartino Wikimedia Commonsissa
WWE:n mestarit
Belgia talviolympialaisissa 2014

Belgia osallistui Sotšin talviolympialaisiin 2014 kuuden urheilijan voimin, jotka kilpailivat viidessä eri lajissa. Maa ei saavuttanut kisoista ainuttakaan mitalia.
Belgia oli ensimmäisen kerran mukana talviolympialaisissa Chamonix’ssa 1924. Ensimmäinen olympiamitali Belgialle tuli neljän miehen rattikelkkailussa 1924. Ainoan talviolympiakultamitalin maa voitti kaksitoista vuotta sen jälkeen St Moritzissa 1948 kun Pierre Baugniet ja Micheline Lannoy voittivat paritaitoluistelun. Samoissa kilpailuissa Belgia sai hopeamitalin neljän miehen rattikelkkailussa.
Rattikelkkailija Hanna Mariën toimi Belgian joukkueen lipunkantajana olympialaisten avajaisseremoniassa.
Joukkue > Freestylehiihto

Katrien Aerts
Joukkue > Lumilautailu

Seppe Smits
Joukkue > Pikaluistelu

Jelena Peeters
Bart Swings
Joukkue > Taitoluistelu

Jorik Hendrickx
Joukkue > Rattikelkkailu

Hanna Mariën
Beninin pronssit

Veistos Bristolin museon kokoelmassa, Englannissa.
Beninin pronsseilla tarkoitetaan nykyisessä Nigeriassa sijainneen Beninin kuningaskunnan kuninkaiden palveluksessa olevien taiteilijoiden tekemiä messinki- ja pronssiesineitä. Varhaisimmat Beninin pronssit juontuvat 1200-luvulta, jolloin kuningas Oguola pani alulle metalliin valettujen esineiden käsityötuotannon. Beninin pronssit ovat reliefilaattoja ja patsaita. Reliefeissä on kuvattu taruja ja myyttejä. Niissä on kuninkaita, sotilaita, pappeja, eläimiä, hirviöitä, kääpiöitä ja portugalilaisia sotilaita 1400-luvun varustuksessa.
Valmistus

Beninissä kehitettiin cire perdue eli vahavalumenetelmä. Varhaisimmissa valoksissa on ohut valukerros ja melko naturalistisia piirteitä.
Käyttö hovitaiteena

Beninissä tehdyt messinkipatsaat oli tarkoitettu esi-isiä kunnioittaviin alttareihin.  Joidenkin on tulkittu esittävän kuninkaita, ja toisten tärkeitä kaatuneita vihollisia, kuten Igboja. Ne sijoitettiin erillisiin sota-alttareihin, joiden tehtävä oli vahvistaa Beninin sotilaallista menestystä alueellisten laajentumisten aikana. Noin vuosina 1500–1750 valmistuneiden veistospäiden on tulkittu esittävän yleensä vain beniniläisiä kuninkaallisia. Pää-aiheisia veistoksia tehtiin beniniläisen ylhäisön muiston kunniaksi myös puusta ja savesta, jolloin materaalin käyttö merkitsi sosiaalista asemaa.
Sijainnit

Digital Benin -verkkosivustoon tutkijat eri maista ovat koonneet tiedot 5 246:sta Beninistä peräisin olevasta taide-esineestä, joita on 131 instituutiossa 20 maassa. Esimerkiksi Tukholman Etnografisessa museossa on 53 esinettä Beninin kuningaskunnasta.
Palautukset

Afrikasta ryöstettyjä esineitä on alettu palauttamaan Euroopan ja Yhdysvaltain museoista ja kokoelmista Afrikkaan. Varsinkin Beninin pronssien palautus Nigeriaan on herättänyt keskustelua maailmalla ja Nigeriassa. Nigerian presidentti Muhammadu Buhari antoi hallintokautensa lopussa toukokuussa 2023 asetuksen, jossa määrätään Beninin nykyinen kuningas, oba Ewuare II – entisen hallitsijasuvun perillinen – kaikkien Nigeriaan palautettujen ja palautettavien Beninin taideteosten omistajaksi. Oba voi päättää, missä esineitä pidetään näytteillä vai näytetäänkö niitä ollenkaan. Presidentin asetuksessa sallitaan nimenomaisesti, että oba voi säilyttää palautettuja esineitä muurien sisällä olevassa palatsissaan. Oballa ei ole velvollisuutta näyttää niitä kenellekään.
Aiheesta muualla

Digital Benin verkkosivusto
Reliefilaattaan valettu veistos Horniman museossa, Englannissa.
Mezen

Mezen tarkoittaa seuraavia:
Mezen, joki Arkangelin alueella ja Komissa Pohjois-Venäjällä
Mezen, kaupunki Mezenjoen suulla Arkangelin alueella
Mezenin piiri, piiri Arkangelin alueen koilliskulmassa.
Bruno Saltor

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bruno Saltor Grau
Syntymäaika: 1. lokakuuta 1980 (ikä 43)
Syntymäpaikka: El Masnou, Espanja
Pelipaikka: laitapuolustaja
Pituus: 180 senttimetriä
Seura
Seura: Brighton & Hove Albion
Pelinumero: 2
Seurat
| Vuodet | Seura | O | (M) |
| 1999–2003 | Espanyol B | 78 | (6) |
| 2001 | Espanyol | 1 | (0) |
| 2001–2002 | → Gimnàstic (laina) | 14 | (0) |
| 2003–2006 | Lleida | 101 | (1) |
| 2006–2009 | Almería | 104 | (0) |
| 2009–2012 | Valencia | 59 | (0) |
| 2012–2019 | Brighton & Hove Albion | 90 | (5) |
 Seurajoukkueuran tilastot kattavat vain kansalliset sarjat, päivitetty 1. tammikuuta 2016.
Bruno Saltor Grau, yleensä vain Bruno (s. 1. lokakuuta 1980 El Masnou, Espanja) on espanjalainen jalkapalloilija ja valmentaja. Hän edusti englantilaista Brighton & Hove Albionia ja oli pelipaikaltaan oikea laitapuolustaja.
Ura

Bruno on Espanyolin junioriakatemian kasvatti. Ensimmäisen ottelunsa edustusjoukkueessa hän pelasi 29. syyskuuta 2001 Rayo Vallecanoa vastaan. Hän pelasi kuitenkin pääosin reservijoukkueen riveissä.
Pelattuaan katalonialaisseuroissa Gimnàsticissa ja Lleidassa, hän siirtyi Almeríaan vuonna 2006. Kauden 2006–2007 päätteeksi andalusialaiset nousivat ensimmäistä kertaa historiansa aikana maan pääsarjaan.
Kaudella 2007–2008 Bruno pelasi 34 ottelua, jääden pois vain neljästä. Lopulta kauden päätyttyä Almería sijoittui kahdeksanneksi. Bruno kuului myös kaudella 2008–2009 joukkueen vakiokokoonpanoon.
Kesäkuussa 2009 Bruno siirtyi Valenciaan kolmivuotisella sopimuksella, uusvanhan valmentajansa Unai Emeryn alaisuuteen.
Aiheesta muualla

Brunon tilastot BDFutbol -sivustolla
Bergamonpaimenkoira

| Bergamonpaimenkoira |
| --- | --- |

Avaintiedot
Alkuperämaa:   Italia
Määrä:  Suomessa rekisteröity 93
Rodun syntyaika:  viimeistään 1500-luku
Alkuperäinen käyttö:  kotieläinten vartiointi ja ohjaaminen
Nykyinen käyttö:  seurakoira
Elinikä:  13–15 vuotta
Muita nimityksiä:  pastore bergamasco, Bergamasco Shepherd Dog, Bergamasco Sheepdog, berger bergamasque, Bergamasker Hirtenhund, perro de pastor bergamasco, bergamasco lambakoer
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #194
Ulkonäkö
Paino:  uros 32–38 kg narttu 26–32 kg
Säkäkorkeus:  56–60 cm
Väritys:  kaikki harmaan sävyt ja syvä musta, tummalla pohjalla vaaleita laattoja, tai harmaalla pohjalla mustia laattoja, isabella fawn-värisin merkein
Bergamonpaimenkoira (ital. cane da pastore bergamasco) on italialainen koirarotu, joka kuuluu FCI:n roturyhmään 1.
Ulkonäkö

Bergamonpaimenkoira on massiivinen ja voimakas. Sillä on aikuisena koirana nyörimäinen tai laattamainen turkki kuten pulilla tai komondorilla. Rasvaiselta tuntuva turkki näyttää hoitamattomalta, mutta pitää koiran lämpöisenä ja kuivana.
Luonne ja käyttäytyminen

Luonteeltaan bergamonpaimenkoira on älykäs, lapsirakas ja eloisa. Perheen ollessa läsnä se on kaikille avoin ja ystävällinen, mutta yksin ollessaan varovainen ja vieraita kohtaan epäluuloinen. Koira tekee mielellään töitä, mutta sitä on mahdoton kouluttaa pakottamalla. Koska bergamonpaimenkoiraa on kauan sitten käytetty paimenena ja vahtina vuoristossa, sillä on voimakas suojeluvaisto. Se vaatii paljon liikuntaa, vaikkakaan ei välttämättä juosten.
Alkuperä

Bergamonpaimenkoira on ikivanha, pohjoisen Italian Alppialueilla lampaiden vartioimiseen käytetty rotu, jonka esi-isät lienevät olleet samoja aasialaisia koiria kuin komondorin ja pulin esi-isät. Nykyisen nimensä se on saanut lombardialaisesta Bergamon kaupungista, jonka laaksoissa sen tiedetään olevan todella yleinen. Se esiintyy jo 1500-luvulta peräisin olevassa maalauksessa. Italiassa rotu rekisteröitiin ensi kerran vuonna 1891.
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)
Bras Basahin metroasema

Bras Basah on Singaporen Mass Rapid Transit -metrojärjestelmän asema Singapore Management University -yliopiston luona Singaporen keskusta-alueella. Se avattiin 17. huhtikuuta 2010. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:54 |  | 6:21 |  | 0:03 |  |  |
| CC29 HarbourFront | 5:39 |  | 6:06 |  | 22:50 |  |  |
| CC26 Pasir Panjang | – |  | – |  | 23:20 |  |  |
| CC23 one-north | – |  | – |  | 23:36 |  |  |
| CC17 Caldecott | – |  | – |  | 0:03 |  |  |
| CC11 Tai Seng | – |  | – |  | 0:11 |  |  |
Aiheesta muualla

Kuvia tai muita tiedostoja aiheesta Bras Basahin metroasema Wikimedia Commonsissa
Bras Basahin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Dhoby Ghaut | Circle Line | Seuraava asema: Esplanade |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bras Basah MRT Station
Käännös suomeksi
Mat1

Malli Mat1:n rakenteesta
Mat1 on proteiini, joka liittyy rasvakudoksen syntyyn vaikuttamalla rasva-aineenvaihduntaa säätelevään PPAR-gammaan. Aikaisemmin sen oletettiin osallistuvan solun jakautumiseen ja mRNA:n tuottamiseen. Mat1-proteiini on myös välttämätön hiiren alkionkehitykselle. Mat1-proteiini ei ole nisäkässoluissa välttämätön geeneissä tapahtuvalle yleiselle transkriptiolle, vaan todennäköisesti se säätää pienen geenijoukon transkriptiota.
Beautiful Soul

| Beautiful Soul Jesse McCartney |
| --- | --- | --- |

Studioalbumin tiedot
 Äänitetty : heinäkuu 2003 – elokuu 2004
 Julkaistu: 28. syyskuuta 2004
 Tuottaja(t): Matthew Gerrard, Andy Dodd, Adam Watts, Greg Wells, Adam Anders, Per Astrom, Jason Blume, Chris Braide, Andreas Carlsson, Desmond Child, Boots Ottestaad
 Tyylilaji: pop, R&B, teinipop, poprock
 Kesto: 43.32
 Levy-yhtiö: Hollywood Records
Jesse McCartneyn muut julkaisut
| JMac 2003 | Beautiful Soul 2004 | Live: The Beautiful Soul Tour 2005 |
Singlet albumilta Beautiful Soul
 ”Beautiful Soul” Julkaistu: 12. elokuuta 2004  ”She’s No You” Julkaistu: 5. huhtikuuta 2005  ”Get Your Shine On” Julkaistu: 5. syyskuuta 2005  ”Because You Live” Julkaistu: syyskuu 2005
Beautiful Soul on Jesse McCartneyn esikoisalbumi, joka julkaistiin vuonna 2004. Albumia tehtiin kaksi vuotta.
Kappaleet

She's No You – 3.35
Beautiful Soul – 3.35
Get Your Shine On – 3.12
Take Your Sweet Time – 4.05
Without U – 3.12
Why Don't You Kiss Her? – 3.23
That Was Then – 3.45
Come to Me – 3.50
What's Your Name? – 3.32
Because You Live – 3.19
Why is Love So Hard to Find? – 4.10
The Stupid Things – 3.37
Good Life (Piilotettu kappale)
Kappaleet > Ison-Britannian painoksen bonuskappale

Best Day of My Life – 3.13
Kappaleet > Taiwanin painos

She's No You – 3.35
Beautiful Soul – 3.50
Get Your Shine On – 3.35
Take Your Sweet Time – 3.44
Without U – 3.32
Why Don't You Kiss Her? – 4.11
That Was Then – 3.19
Come to Me – 3.12
What's Your Name? – 4.03
Because You Live – 3.36
Why is Love So Hard to Find? – 3.22
The Stupid Things – 3.13
The Best Day of My Life
The Stupid Things (Akustinen versio)
Kappaleet > Taiwanin erikoisversio (Beautiful Soul (Limited Repackage))(CD+VCD)

CD
She's No You – 3.35
Beautiful Soul – 3.50
Get Your Shine On – 3.35
Take Your Sweet Time – 3.44
Without U – 3.32
Why Don't You Kiss Her? – 4.11
That Was Then – 3.19
Come to Me – 3.12
What's Your Name? – 4.03
Because You Live – 3.36
Why is Love So Hard to Find? – 3.22
The Stupid Things – 3.13
The Best Day Of My Life
The Stupid Things (Acoustic Version)
VCD
Taiwan ID
Beautiful Soul MV
Beautiful Soul / She’s No You
Interview
Kappaleet > Japanin painos

She's No You – 3.35
Beautiful Soul – 3.50
Get Your Shine On – 3.35
Take Your Sweet Time – 3.44
Without U – 3.32
Why Don't You Kiss Her? – 4.11
That Was Then – 3.19
Come to Me – 3.12
What's Your Name? – 4.03
Because You Live – 3.36
Why is Love So Hard to Find? – 3.22
The Stupid Things – 3.13
Take Your Sweet Time (Sugar Mix)
The Best Day Of My Life
The Stupid Things (Acoustic Version)
Kappaleet > Japanin erikoisversio (Beautiful Soul + Up Close  CD+DVD)

CD
She's No You – 3.35
Beautiful Soul – 3.50
Get Your Shine On – 3.35
Take Your Sweet Time – 3.44
Without U – 3.32
Why Don't You Kiss Her? – 4.11
That Was Then – 3.19
Come to Me – 3.12
What's Your Name? – 4.03
Because You Live – 3.36
Why is Love So Hard to Find? – 3.22
The Stupid Things – 3.13
Take Your Sweet Time (Sugar Mix)
The Best Day Of My Life
The Stupid Things (Acoustic Version)
Good Life
Beautiful Soul(DF Mix)
She’s No You (Neptunes Remix Featuring Fablous)
She’s No You (Neptunes　Remix)
Beautiful Soul (Stripped Raw and Real)
She’s No You (Stripped Raw and Real)
When You Wish Upon a Star
DVD
Beautiful Soul (Videos)
She’s No You (Videos)
Because You Live (Videos)
Good Life (Videos)
She’s No You－Special　Performance Video (Videos)
Beautiful Soul (Live Studio Performances)
She’s No You (Live Studio Performances)
What’s Your Name？ (Live Studio Performances)
Without U (Live Studio Performances)
Blackbird (Live Studio Performances)
The Stupid Things (Live Studio Performances)
Beautiful Soul (Behind the Scenes)
She’s No You (NYC Video Shoot)
Get Your Shine On (At the Shoot)
On the Road (Behind the Scenes)
How I Got Started (In Depth Interviews)
On the Album (In Depth Interviews)
Exposed(In Depth Interviews)
In Taiwan (In Depth Interviews)
Stories (In Depth Interviews)
Mar 2005 Japanese Exclusive Interview
Mar 2005 Making of ″She’s No You″ Promo Video Shoot Japan Version
April 2005 Making of the Taiwan Promo Tour
June 2005 Making of NYC Concert Japan Tour
Aiheesta muualla

Beautiful Soul discogs.com -sivustolla
Merineulat

| Merineulat |
| --- | --- |
 Neonjuovaneula (Doryrhamphus japonicus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Merineulat Syngnathidae  Rafinesque, 1810
Katso myös
   Merineulat Wikispeciesissä   Merineulat Commonsissa 
Infobox OKNimi-testi OK: 
Merineulat (Syngnathidae) on putkisuukalojen lahkoon kuuluva heimo, johon luokitellaan esimerkiksi merihevoset. Heimoon kuuluu noin 290 lajia, jotka jaetaan yli 50 sukuun.
Merineuloja tavataan lähinnä merivedessä, joskus murto- ja makeassa vedessä. Niitä elää Atlantissa, Tyynessämeressä ja  Intian valtameressä lämpimillä ja trooppisilla alueilla.
Tämän heimon kaloilla on erikoinen lisääntymistapa: koiras kerää naaraan laskemat mätimunat ja pitää niistä huolta kuoriutumiseen asti. Merihevoskoirailla on tätä varten tasku vatsapuolellaan, eräät muut lajit käyttävät pyrstöään. Suomessa elää kaksi merineulojen heimoon kuuluvaa lajia, särmäneula ja siloneula.
Branwell Brontë

Branwell Brontë: Omakuva
Patrick Branwell Brontë (26. kesäkuuta 1817 – 24. syyskuuta 1848) oli englantilainen taidemaalari ja runoilija. Hänen sisarensa olivat Brontën kuuluisat kirjailijasisaret Charlotte, Emily ja Anne, joiden teoksiin kuuluvat muun muassa Kotiopettajattaren romaani, Humiseva harju ja Wildfell Hallin asukas.
Elämäkerta > Lapsuus

Branwell Brontë syntyi Yorkshiren Thortonissa vuonna 1817, ja hän oli kuusilapsisen perheen ainoa poika. Vuonna 1821 Brontën perhe muutti Haworthiin isä Patrickin saatua sieltä töitä paikallisesta pappilasta. Brontën äiti Maria kuoli vielä samana vuonna, ja perheen lapset jäivät isänsä ja äidinpuoleisen tätinsä hoidettaviksi.
Elämäkerta > Ura

Nuoruudessaan Brontë alkoi opiskella taidemaalariksi Haworthissa ja toimikin ammatissa esimerkiksi vuosina 1838-1839 Bradfordissa. Hänen kuuluisin teoksensa lienee hänen sisaristaan maalaama muotokuva. Brontë maalasi alun perin myös itsensä kuvaan, mutta myöhemmin poisti itsensä kuvasta. Brontë toimi lisäksi kotiopettajana muutamissa perheissä. Toimiessaan kotiopettajana Robinsonin perheessä rakastui Brontë perheen rouvaan Lydiaan. Suhde päättyi epäonnisesti vuonna 1845, ja Brontë palasi kotiinsa Haworthiin. Kotona hän alkoholisoitui ja alkoi käyttää oopiumia.